CELEX: 32022R0083
Language: sl
Date: 2022-01-16 00:00:00
Title: Izvedbena uredba Komisije (EU) 2022/83 z dne 16. januarja 2022 o uvrstitvi določenega blaga v kombinirano nomenklaturo

21.1.2022   
               
               
                  SL
               
               
                  Uradni list Evropske unije
               
               
                  L 14/1
               
            
         IZVEDBENA UREDBA KOMISIJE (EU) 2022/83
         z dne 16. januarja 2022
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. januarja 2022
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelki, sestavljeni iz cevaste elastične pletenine (sintetična vlakna, kombinirana z gumijasto nitjo), v obliki zank s premerom približno 4,5 cm in širino približno 2 cm (če niso zviti).
                        Izdelki so cevasto pleteni in razrezani na določeno (vnaprej programirano) širino (2 cm).
                        Zaradi gumijastih niti v elastičnem materialu se robovi zvijejo, kar daje izdelkom obliko elastik za lase, pripravljenih za uporabo.
                        Glej slike  (*1).
                     
                     
                        6117 80 10 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opombi 7(b) in 10 k oddelku XI ter besedilo oznak KN 6117 , 6117 80  in 6117 80 10 .
                        Končna oblika izdelkov nastane s cevastim pletenjem in razrezom na določeno širino, da se ustvari elastična zanka, pripravljena za uporabo (glej opombo 7(b) k oddelku XI).
                        Ob upoštevanju njihovega tekstilnega značaja se izdelki štejejo za gotove oblačilne dodatke, enako kot na primer gotovi šali, ogrinjala, naglavne rute, kravate in metuljčki. Poleg tega opomba 10 k oddelku XI elastične izdelke iz tekstilnih materialov, kombinirane z gumijastimi nitmi, uvršča v navedeni oddelek.
                        Uvrstitev pod tarifno številko 9615  je izključena, saj so izdelki iz te tarifne številke običajno narejeni iz plastičnih mas, slonovine, kosti, rogov, želvovine, kovine itd. (glej tudi pojasnjevalne opombe harmoniziranega sistema k tarifni številki 9615  (3) in pojasnjevalne opombe kombinirane nomenklature k tarifni številki 9615 ).
                        Izdelke je zato treba uvrstiti pod oznako KN 6117 80 10  kot gotove oblačilne dodatke, pletene ali kvačkane, elastične ali gumirane.
                     
                  
               
            
               (*1)  Sliki sta zgolj informativni.